《龙江八景为康佥宪题 其四 龙穴晓云》
明代·张宁

神物何年化，行云日霭然。灵氛迷石洞，翔影落沉渊。

岂是无心出，何因有梦传。田家镇相望，霖雨自年年。

作者简介：张宁（1426—1496）字靖之，号方洲，一作芳洲，浙江海盐人，明朝中期大臣。景泰五年进士，授礼科给事中。丰采甚著，与岳正齐名，英宗尝称为“我张宁”云。成化中出知汀州，先教后刑，境内利病悉罢行之。后为大臣所忌，弃官归，公卿交荐，不起。能诗画、善书法，著有《方洲集》等。